Kalokagathia

Kalokagathia ose kalos kagathos ( ) është  një shprehje e cila paraqet idealin e përsosjes fizike dhe morale të njeriut në kulturën greke të shekullit V p.e.s.. 

Përdorimi i saj vërtetohet që nga Herodoti dhe periudha klasike. Fraza në fjalë është e përbërë nga dy mbiemra,  ("i bukur") dhe  ("i mirë" ose "i virtytshëm").

Werner Jaeger e përmbledh atë si "idealin e personalitetit të kalorësit të kompletuar, harmonik në mendje dhe trup, katërfish, në betejë dhe fjalim, këngë dhe veprim".

 Përdorimet 
Përdorimi i shkruar i shprehjes daton që nga gjysma e dytë e shekullit të V dhe shekullit IV p.e.s.. Për shembull, te Lysisi i Platonit, një i ri përshkruhet si i zhytur në kalokagathia. 

Ka diskutime tematike për shprehjen kalokagathia te Aristoteli në veprën Etika Eudemiane, Libri VIII, Kapitulli 3 (1248b). Se si duhet të jetojë një kalos kagathos (zotëri) diskutohet gjerësisht në Dialogjet sokratike të Ksenofonit, veçanërisht në veprën Oekonomikos.

Te Aristoteli, termi bëhet i rëndësishëm si një term teknik i përdorur në diskutimet rreth Etikës .

 Kalos 
Mbiemri   do të thotë i/e bukur dhe përfshin kuptime të barabarta me "fisnikëria" dhe "bukuria". Forma më e shpeshtë është në gjininë mashkullore, por ajo përdorej në mënyrë të barabartë edhe për gratë (forma femërore është  ) dhe gjithashtu mund të përshkruaj edhe kafshë ose objekte të pajeta. 

Platoni, në veprën e tij Republika, ka përdorur termin  (forma neutrale) në përpjekjet e tij për të përcaktuar idealet. Sidoqoftë, protagonisti i tij në dialog, Sokrati, deklaroi se ai nuk e kuptonte plotësisht natyrën e këtij termi .

 Agathos 
Ky mbiemër i dytë do të thotë "i mirë" në një kuptim të gjerë dhe të përgjithshëm, dhe nuk kishte konotacione të veçanta fizike ose estetike, por mund të përshkruante përsosmërinë e karakterit të një personi (virtyti etik), për shembull mirësia, trimëria. Në shekullin IV, shprehja shpesh kishte implikime të sjelljes qytetare. Me një fjalë shprehte mirësinë. 

 Shih edhe 
 Agoga 
 Paidea 
 Sokrati 
 Platoni 
 Aristoteli 

 Referime 

Kategoria:Fjalë dhe shprehje greke
Kategoria:Greqia e Lashtë
Kategoria:Filozofia e lashtë greke